Diari Oficial de la Generalitat Valenciana


Sumari del DOGV 6663, del 01-12-2011 (2011/11536)

Notificació de la sentència dictada en el judici verbal número 1006/2011.
-------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11504


Organisme emissor
:   Jutjat de Primera Instància número 9 de Castelló de la Plana

Tipus de document
:   Edicte

Notificació de la sentència dictada en el judici verbal número 1006/2011. [2011/11303]  
Judici verbal 001006/2011-D  
De: Heineken España, SA.  
Procuradora: M.ª Pilar Sanz Yuste.  
Contra: Racó de Teresa, SL.  
Procurador: -  
Lourdes Vicente García, secretària judicial del Jutjat de Primera Instància número 9 de Castelló de la Plana, faig saber:  
En aquest procediment, seguit a instàncies de Heineken España, SA, contra Racó de Teresa, SL. s'ha dictat la sentència, de data 28 de setembre de 2011, que té l'encapçalament i la dispositiva que són com segueix:  
«Sentència número 118/2011  
Lloc: Castelló de la Plana.  
Data: 28 de setembre de 2011.  
María Dolores Bellés Centelles, magistrada jutgessa del Jutjat de Primera Instància número 9 de Castelló de la Plana, he vist aquestes actuacions de judici verbal número 1006/2011, a instàncies de Heineken España, SA, representada per la procuradora Pilar Sanz Yuste, i assistida per la lletrada Concepción Fuertes Alegre, contra la mercantil Racó de Teresa, SL, en rebel·lia processal. Aquest judici versa sobre reclamació d'una quantitat, en virtut de les facultats que m'ha donat la Constitució, i en nom del rei dicte la sentència següent:  
Dispositiva  
Estime la demanda presentada per la procuradora dels tribunals Pilar Sanz Yuste, en nom i representació de la mercantil Heineken España, SA, i condemne la demandada Racó de Teresa, SL, a pagar a l'actora la quantitat de 2.228,49 euros, interessos legals des del dia 12 de juliol de 2011 i costes processals causades en la litis.  
  
Notifiqueu aquesta resolució a les parts i indiqueu-los que, contra aquesta podran interposar un recus d'apel·lació en aquest Jutjat per a l'Audiència Provincial dins del termini de cinc dies des que es notifique, de la forma que estableixen els articles 455 i següents de la Llei d'Enjudiciament Civil 1/2000, de 7 de gener.  
Expediu una testimoniança perquè conste en les actuacions.  
Aquesta és la meua sentència, que pronuncie, mane i firme.  
Mode d'impugnació: mitjançant un recurs d'apel·lació davant de l'Audiència Provincial de Castelló de la Plana (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe. Castelló de la Plana, 28 de setembre de 2011».  
I atés que el demandat esmentat Racó de Teresa, SL, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 10 de novembre de 2011.- La secretària judicial: Lourdes Vicente García.